open-index/open-wikipedia-markdown huggingface dataset:
פלתודון סינרוס

**פלתודון סינרוס** (שם מדעי: *Plethodon cinereus*) הוא מין של דו-חיים משפחת הפלתודוניים, החי במזרח אמריקה הצפונית שמדרום קנדה בקוויבק והפרובינציות האטלנטיות עד מינסוטה, מערבה עד מיזורי ודרומה עד לצפון קרולינה.

הפלתוון הוא קרובו של פלתודון גלוטינוסוס וידועים שני מופעים  שונים באותו מין, הנבדלים בצבעיהם והתגוננותם מטורפים.

## תיאור
זוהי סלמנדרה יבשתית קטנה באורך של 5.7 עד 10 ס"מ והיא בעלת גוף נמוך ורירי עם יכולת נשימה מעורה. העיניים גדולות והגפיים קצרות ואיטיות, כשהסלמנדרה משתמשת בעיקר בזנבה להיגוי. היא מופיעה בשני צורות: אדומות גב שהם בעלי פס אדום לאורך גב עד הזנב ולעיתים הוא מופיע בגוונים נוספים כמו: כתום, צהוב ולבן ובמקרים מסוימים אדום לחלוטין בכל הגוף. הצורה השנייה היא אפורי גב, שהם בעלי גב אפרפר דמוי-עופרת. בשני המופעים הבטן שחורה-לבנה ומנומרת.

הסלמנדרה היא פעילת יום החיה על קרקעית יערות לחים ובהם מחפשת טרף של חסרי חוליות כמו חרקים, קפזנבאים, רבי-רגליים, אמפיפודים ועכבישאים קטנים אותם היא צדה עם לשונה. סוג תזונתם מתבסס בהתאם למופעם כשהאדומים מתבססים על אקריות, קפזנבאים ונמלים בעוד האפורות מתבססות על נמלים, קרדיות ואיזופודים. הם מחבבות מאוד גם טרמיטים הנחשבים למתאימים לצעירים יותר מנמלים.

הסלמנדרות מזדווגות מתחת לסלעים ובולי עצים ביבשה והזכרים משאירים לנקבות חבילת תאי זרע, אותם הם מכניסות לנרתיקם. חלק מהפרטים הופכים למונוגמיים ושומרים יחדיו על אזור הרבייה שלהם מסלנמנדרות אחרות. הנקבות מייצרות 4 עד 17 ביצים בשנה ואלה בוקעות תוך 6 עד 8 שבועות.

## קישורים חיצוניים

## הערות שוליים

קטגוריה:טקסונים שתוארו בידי ג'ייקוב גרין
קטגוריה:בעלי חיים שתוארו ב-1818
קטגוריה:פלתודוניים
קטגוריה:ארצות הברית: דו-חיים
אוסביו טחרה

**אוסביו טחרה** (בספרדית: **Eusebio Tejera**; 6 בינואר 1922 – 9 בנובמבר 2002) היה כדורגלן אורוגוואי, ששיחק בעמדת הבלם קדמי.

## קריירה
טחרה במדי נבחרת אורוגוואי לקח חלק בזכייתה במונדיאל 1950 כאשר השתתף בכל משחקיה בטורניר, כולל ב"מרקנאסו" שבו אורוגוואי ניצחה 1–2 את ברזיל.
בין היתר השתתף טחרה בשלושה טורנירי קופה אמריקה בשנים 1945, 1946 ו-1947, והיה חלק מסגל הנבחרת בטורניר מונדיאל 1954, אם כי לא שיחק בו כלל.

## תארים
;נסיונל
*אליפות אורוגוואי (3): 1946, 1947, 1950
;נבחרת אורוגוואי
*גביע העולם: 1950
*מקום רביעי בגביע העולם: 1954

## קישורים חיצוניים

קטגוריה:כדורגלנים אורוגוואים
קטגוריה:בלמי כדורגל אורוגוואים
קטגוריה:כדורגלני נבחרת אורוגוואי
קטגוריה:כדורגלני נסיונל
קטגוריה:כדורגלני קוקוטה דפורטיבו
קטגוריה:כדורגלני דפנסור ספורטינג
קטגוריה:כדורגלני מונדיאל 1950
קטגוריה:כדורגלני מונדיאל 1954
קטגוריה:ילידי 1922
קטגוריה:אורוגוואים שנפטרו ב-2002
חוטולון

**חוטולון** (במונגולית: **Хотол Цагаан гүнж**; בערך 1260 – בערך 1307), הייתה אשת אצולה מונגולית, לוחמת, בתו המפורסמת ביותר של קאידו (נינו של ג'ינגיס חאן) ששלט מנהר האוקסוס (הגבול המערבי של אוזבקיסטן) עד אזור אלטאי ושינג'יאנג שבצפון מערב סין.
ממוזער|Qutulun daughter of Qaidu

על פי רשיד א-דין, חוטולון הייתה הבת האהובה על קאידו, שסמך עליה ונעזר בה. הוא אף נתן לה לבחור עם מי להתחתן, דבר שהיה חריג בזמנו. מרקו פולו תיאר אותה כאישה יפה ולוחמת חזקה מכל גבר. הוא מספר שחוטולון התעקשה שכל גבר שרוצה להתחתן איתה יהיה חייב להביס אותה בהיאבקות, או לתת לה מאה סוסים אם יפסיד. עקב כך נאמר שבשלב מסוים היה לה עדר של עשרת אלפים סוסים. אפילו כשהגיע נסיך נאה ומוכשר ב-1280, והוריה ביקשו ממנה לתת לו לנצח כדי שתתחתן איתו, היא סרבה ואמרה שלעולם לא תתן לעצמה להפסיד אם היא יכולה לנצח, והיא אכן ניצחה אותו.

מרקו פולו ורשיד א-דין כתבו שמכיוון שלא נישאה, ומכיוון שבילתה זמן רב עם אביה במסעות מלחמה, החלו שמועות זדוניות על יחסים ביניהם, ומציינים כי ייתכן שעקב כך בסופו של דבר היא ניאותה להתחתן. העובדה שחוטולון ידעה להילחם, לירות בחץ וקשת ולרכב על סוסים לא הייתה חריגה לנשים מונגוליות באותה התקופה. אבל העובדה שחוטולון נלחמה בפועל בקרב, הייתה חריגה מאוד ומלמדת על הייחודיות שלה.

## בתרבות
חוטולון נחשבת כבסיס לדמותה של טורנדוט, שנמצאת במרכז מספר יצירות מערביות. בעוד שבתרבות המונגולית היא זכורה כספורטאית ולוחמת מפורסמת, בעיבודים מערביים היא מתוארת כאישה גאה שנכנעת סוף סוף לאהבה. בספר האגדות האסייתי של François Pétis de la Croix (אנ') מתחילת המאה ה-18, מופיעה דמות בשם טורנדוט, שיבוש של הביטוי הפרסי (Tūrān-i dukht) שמשמעותו בת טוראן (מרכז אסיה, אנ'), ומוצגת כביתו של אלטון חאן הסיני. אולם בסיפורו של פטיס דה לה קרואה היא אינה נאבקת במחזריה, והם אינם מהמרים על סוסים; אלא, היא מבקשת מהם לענות על שלוש חידות, והם מוצאים להורג אם הם לא יכולים לפתור אותן.

## קישורים חיצוניים

## הערות שוליים

קטגוריה:גנרליות
קטגוריה:נשים מונגוליות
קטגוריה:לוחמות
קטגוריה:אנשי צבא מונגולים
קטגוריה:צאצאי ג'ינגיס חאן
עכבר כיס קוצני

**עכבר כיס קוצני** (שם מדעי: *Chaetodipus spinatus*) הוא מין של מכרסם ממשפחת הירבועניים החי באמריקה הצפונית בדרום ארצות הברית בדרום קליפורניה, אריזונה ונבאדה וכן בחצי האי באחה קליפורניה שבמקסיקו ובכמה איים במפרץ קליפורניה. למרות שמו הוא איננו עכבר אמיתי.

## תיאור
עכבר זה בעל שערות עבות וקוצניות עם שערות גב נוקשות אך גמישות יחסית, אשר עוזרות להבדיל בינו לעכברי כיס אחרים. הוא מגיע לאורך של 164 ל-225 מ"מ ולמשקל של כ-13–18 גרם בקירוב. הוא בעל פרווה שלרוב צבעה חום בגבו וחלקו העליון, בהיר בחלק התחתון והצידיים שזופים. הראש מחודד עם אוזניים קצרות ועגלגלות והוא בעל זנב ארוך שאורכו מהווה 126% מאורך הראש והגוף. כמו כן הוא בעל שרירי רגליים חזקים איתם הוא יכול לזנק במהירות בעת סכנה.

עכבר הכיס מצוי באזורים חמימים ויבשים כמו מדבריות, שממות, ערבות עשב ובהרים עד גובה 900 מטרים והוא נפוץ בתחומי מחייתו, אשר יש בהם חקלאות מעטה כך שהוא אינו מזיק ליבולים ואיננו עלול לאבד את מקום מחייתו. העכבר הוא אוכל זרעים בעיקרו ולעיתים גם מירקות לחים, בעיקר אחרי ירידת גשם. הוא רגיל לחיות ללא שתייה קבועה.

הוא פעיל בלילה, אז הוא יוצא לחפש זרעי צמחים בקרבתו ורוב זמנו הוא מצוי במחילות משפחתיות, בהם הוא מוליד צאצאים. הטורפים העיקריים שלו הם חתולים מתפראים, אם כי הם לא משפיעים על אוכלוסייתו.

## קישורים חיצוניים

## הערות שוליים

קטגוריה:בעלי חיים שתוארו ב-1889
קטגוריה:טקסונים שתוארו בידי קלינטון הארט מריאם
קטגוריה:ירבועניים
קטגוריה:בעלי חיים מדבריים באמריקה הצפונית
קטגוריה:ארצות הברית: יונקים
כוח הסבר

**כוח הסבר** הוא היכולת של השערה או תאוריה מדעית להסביר בצורה יעילה את הנושא שאליו היא נוגעת. ההפך שלה הוא **אימפוטנציה הסברתית**.

## קריטריונים
בעבר הוצאו קריטריונים או מדדים שונים לעוצמת כוח ההסבר. במיוחד, נאמר שהיפותזה או תאוריה היא בעלת כוח הסבר גדול יותר לעומת אחרת באותו נושא במקרים הבאים:
* אם היא לוקחת בחשבון יותר עובדות או תצפיות;
* אם היא משנה יותר "עובדות מפתיעות" לכדי "דבר מובן מאליו" (בעקבות צ'ארלס פרס);
* אם היא מספקת פרטים נוספים על קשרים סיבתיים, מה שמוביל לדיוק ונכונות גבוהים של התיאור;
* אם היא בעלת כוח ניבוי גדול יותר (אם היא מציעה יותר פרטים ביחס למה צפוי להראות ומה צפוי לא לראות);
* אם היא תלוי פחות באנשים או מוסדות בני-סמכא ויותר בתצפיות;
* אם היא מניחה פחות הנחות;
* אם היא מתאימה יותר עקרון ההפרכה (ניתנת יותר לבדיקה על ידי תצפית או ניסוי, בעקבות קרל פופר ).
* אם ניתן להשתמש בו כדי לדחוס תצפיות מקודדות לפחות ביטים ( תאוריית ההסקה האינדוקטיבית של סולומונוף  )

## הסברים שקשה לשנותם
הפיזיקאי הבריטי דייוויד דויטש  הציע שתאורטיקנים צריכים לחפש הסברים ש**קשה לשנותם** (*hard to vary*). קשה לשנות תיאוריה או הסבר אם כל הפרטים ממלאים תפקיד פונקציונלי, כלומר, לא ניתן לשנות או להסיר אותם מבלי לשנות את התחזיות של התיאוריה. לעומתם הסברים קלים לשינוי (כלומר, גרועים), הם כאלה שניתנים לשינוי בקלות, וזאת באופן שיאפשר ליישב אותם עם תצפיות חדשות, מכיוון שהם בקושי קשורים לפרטי תופעת השאלה.

דויטש לוקח דוגמאות מהמיתולוגיה היוונית. הוא מתאר כיצד תיאוריות מאוד ספציפיות ואפילו כאלה שעומדות במבחן ההפרכה של פופר, סופקו כדי להסביר כיצד צערה של האלה דמטר גרם לעונות השנה. לחלופין, מציין דויטש, אפשר היה להסביר באותה קלות את עונות השנה כנובעות מאושרה של האלה. דבר זה מצביע על כך שמדובר הסבר גרוע מכיוון שקל כל כך לשנות את הפרטים שלו באופן שרירותי. ללא הקריטריון של דויטש, 'הסבר האלים היווני' היה יכול פשוט להוסיף הצדקות. אותו קריטריון, של "קשה לשנות", עשוי להיות מה שהופך את ההסבר המודרני לעונות השנה להסבר טוב. אף אחד מהפרטים על כדור הארץ המסתובב סביב השמש בזווית מסוימת במסלול מסוים אינו ניתן לשינוי בקלות מבלי לשנות את הקוהרנטיות של התיאוריה. 

## קשר לקריטריונים אחרים
הפילוסוף קרל פופר הודה שאפשר מבחינה לוגית להימנע מעיקרון ההפרכה של השערה על ידי שינוי פרטים כדי למנוע כל ביקורת, תוך אימוץ המונח *[[Immunizing stratagem|תחבולה מחסנת]]* מהנס אלברט .  פופר טען שיש להעביר השערות מדעיות לבדיקות מתודולוגיות כדי לבחור את ההשערה החזקה ביותר. 

יש הבחנה בין כוח הסברי של תאוריה או טענה לבין כוח ניבוי של תאוריה. כוח הסבר מסביר את כל התצפיות והניסויים שבוצעו עד כה, לעומת זאת כוח ניבוי של תאוריה הוא היכולת שלה לחזות מראש, מה יהיו התוצאות של ניסויים או תצפיות שטרם בוצעו. יש כמות גדולה של הסברים בעלי כוח הסברי גבוה. לדוגמה "העולם מנוהל על ידי חדי קרן בלתי נראים" או "העולם נוצר לפני 5 שניות על ידי מפלצת ספגטי מעופפת (שבהיותה כל יכולה - יכולה גם לגרום לנו לחשוב שהעולם היה קיים זמן ארוך יותר)", או "כולנו תקועים במטריקס" ועוד. הסברים רבים מאין זה הם בעלי כוח הסבר גבוה ביחס לדברים מהעבר ("זהו רצונה של מפלצת הספגטי" יכול לההסביר כל תצפית). לעומת זאת הסברים אלה הם בעלי כוח ניבוי עלוב - קשה לחזות איתם מה יהיו תוצאות של ניסוי מסוים או תצפית שטרם ביצענו.

## ראו גם
* כוח ניבוי
* תאוריה מדעית
* הפרכה
* תער פילוסופי
* רגיונליזם ביקורתי

## הערות שוליים

קטגוריה:פילוסופיה של המדע
פיהה צעקנית

**פיהה צעקנית** (שם מדעי: *Lipaugus vociferans*) היא מין של עוף טרופי ממשפחת הקוטינגיים, הנפוץ ביערות אמריקה הדרומית שסביב אגן האמזונאס. זוהי ציפור נפוצה יחסית שאיננה בסכנה ומצב שימורה הוא "ללא חשש", בייחוד מאחר שהיא מסתגלת לחיים בפארקים ויישובים.

## מאפיינים
הפיהה היא ציפור דומה מעט לקיכלי שאורכה עד 25 ס"מ. שני הזוויגים דומים במראם עם נוצות אפורות עמומות כשהכנפיים והזנב לרוב כהים יותר. הצעירים בעלי גוון אפור-חום או בצבע חלודה. קולה של הציפור עז ביותר, מזכיר את קול הפעמונית הקרובה וממנו היא קיבלה את שמה.

הציפור חיה ביערות הגשם שלאורך האמזונאס והיער האטלנטי של ברזיל. היא מצויה לרוב סביב החופות והחלקים הבינוניים של החופה בגובה של מתחת 500 מטרים בחופה אך מעל 1,000 מטרים מפני הים בקרבת הרי האנדים של ונצואלה.

זוהי ציפור פעילת יום הניזונה מפירות ולעיתים גם מחרקים שהיא לוכדת באוויר, ולרוב נחבאת אל הכלים ביערות וחיה בבדידות או בזוגות, אך בעת החיזור היא מגיעה בקבוצות רבות ומשמיעה קולות חזקים ביותר. קבוצה של מעל עשרה זכרים יימצאו בזירות חיזור ובה יזעקו כדי למשוך נקבות. עוצמת הדציבלים של ציפור זו חזק ביותר - עד 116 דצבלים, הקול השני בעוצמתו של עוף לאחר קולו של המין פעמונית לבנה (*Procnias albus*).

## קישורים חיצוניים

## הערות שוליים

קטגוריה:טקסונים שתוארו בידי מקסמיליאן וייד-נאוויד
קטגוריה:בעלי חיים שתוארו ב-1820
קטגוריה:קוטינגיים
קטגוריה:בוליביה: עופות
קטגוריה:ברזיל: עופות
פייסלמוס נטררי

ממוזער|אחוריה של הצפרדע בעודה מתנפחת להגנה ומציגה את דגמי העיניים שעליהם.

**פייסלמוס נטררי** (שם מדעי: *Physalaemus nattereri*) היא מין צפרדע ממשפחת הלפטודקטיליים החיה בטבע במרכז ודרום-מזרח ברזיל, במזרח בוליביה ובפרגוואי באזורי ערבות הסראדו.

## מאפיינים
זוהי צפרדע קטנה באורך ממוצע של 4.7 ס"מ אצל זכרים ו-5.1 ס"מ בנקבות. היא בעלת גב בצבעי חום בהיר עד כהה או אדמדם, ועליו כתמים או פסים כהים. הבטן חומה בהירה עם כתמים כהים גם. 

הצפרדע בעלת לשון דביקה והיא אוכלת חרקים, ברובם נמלים וטרמיטים.

הצפרדע עגלגלה ואינה מיטיבה לקפץ אך היא מתגוננת בצורות אחרות. כשמתקרב אליה טורף כמו נחשים דיפסדידיים, עופות קטנים, חוטמנים או זיזף יבלתי ולהגנה היא יכולה לנפח את אחוריה כדי להציג זוג "עיניים" גדולות מזויפות בעלות אישונים עליהם ואלה עוזרים להתריע את הטורף מלהתקרב, מה שמצליח לעיתים. אם הטורף מתקרב בכל זאת הצפרדע יכולה להפריש תרכובת לא נעימה מהבלוטות שעליהם, לו מינונים שעשויים להיות קטלניים כשל צפעוני גומה אם הם נבלעים. התגוננותה דומה מאוד לצפרדע *Physalaemus deimaticus* מאותו אזור. למרות הגנתם הם עדיין נטרפים בידי עופות שונים ובידי פשפשי מים גדולים מהמשפחה Belostomatidae, המחפשים בעיקר ראשנים וצעירים.

תפוצת הצפרדע היא בבריכות ומקווי מים מתוקים שונים קרוב לסוואנות ולסראדו, בהם הם מתרבים יחדיו. הנקבות מטילות כ-3,500 ביצים והראשנים מתפתחים במים וניזונים מאצות.

## קישורים חיצוניים

## הערות שוליים

קטגוריה:טקסונים שתוארו בידי פרנץ סטיינדכנר
קטגוריה:בעלי חיים שתוארו ב-1863
קטגוריה:לפטודקטיליים
קטגוריה:ברזיל: דו-חיים
ספורטק נשר

250px|ממוזער|שמאל|ספורטק נשר בעת בנייתו, יולי 2022
250px|ממוזער|שמאל|רועי לוי ראש העיר נשר נואם לפני גזירת הסרט באירוע הפתיחה של ספורטק נשר 

**ספורטק נשר** הוא מתחם ספורט בעיר נשר השוכן בשכונת תל חנן, בין הרחובות דרך בר יהודה ואשכולות בתל חנן, ורחוב הביטחון במעלה שכונת בן דור.

## היסטוריה
במקום בו הוקם הספורטק, היה בסיס צבאי שהוקם בתקופת המנדט הבריטי בצמוד לרחוב הביטחון העולה לבן דור. הוא כלל מכלי דלק גדולים. ממול בצידה המערבי של רחוב הביטחון היה בית ששימש למגורי החיילים ששמרו על המכלים. בשנות ה-60 של המאה ה-20 הוקם בצמוד למכלי הדלק וממזרח להם, מרכז פעילות נוער שנקרא "מרכז אשכול" על שמו של לוי אשכול במרכז זה הייתה גם בריכת שחייה. לאחר סגירת מרכז אשכול כשהפעילות עברה לרשת המתנסים נשר, עבר למבנה תחנה של מגן דוד אדום. התחנה שכנה במבנה עד שעברה לדרך השלום בשכונת נשר הוותיקה. לאחר מכן שימש המבנה כמחסן של עיריית נשר, עד להריסתו לקראת הקמת ספורטק נשר. ממזרח למתחם זה שכן מגרש הכדורגל של הפועל תל חנן עד לפתיחת אצטדיון נשר בשנת 2008.

על בניית ספורטק נשר החליטה עיריית נשר בינואר 2020. התקציב אושר בישיבת מועצת נשר ב-28 באפריל 2021. בניית הספורטק הסתיימה בשנת 2023. אירוע הפתיחה של הספורטק התקיים ב-2 ביולי 2023.

הספורטק כולל מסלול ריצה, מסלול אופניים, מתקני שעשועים, מתחם נדנדות, מתחם נינג'ה, סטריט בול, קט רגל דשא סינתטי, 2 מגרשי כדור סל מגרש כדורגל, אמפיתיאטרון, רחבת ריקודים ומתחם סקייטפארק חדשני. הספורטק בעל תפוסה של 1,000 איש, והוא פתוח בכל יום בין השעות 06:00 - 23:00. בנוסף למתקנים הקבועים יהיו בספורטק פעילויות ספורט יזומות בחינם: זומבה וריקוד עם. קו 5 של המטרונית כולל תחנה מול הספורטק. צמוד לספורטק וממזרח לו, ליד מתחם עמק הכרמל קיים מגרש חנייה גדול לשירות באי הספורטק.

## גלריית תמונות

## ראו גם
* ספורטק הרצליה
* ספורטק כפר סבא

## קישורים חיצוניים

*  פארק עירוני (ספורטק) באתר עיריית נשר
*  אחרי 100 שנים: ספורטק חדש נפתח בנשר, עדי לסקר, אתר חדשות חיפה והסביבה, 3 ביולי 2023
*נחנך פארק הספורטק החדש בנשר, בועז כהן, כלבו, 3 ביולי 2023
*  הספורטק של נשר, שבוע לפני פתיחתו ב-2/7/2023 באירוע חגיגי. צולם מרחוב האשכולות בתל חנן. 26/6/2023, בערוץ יו-טיוב
*ספורטק נשר אירוע הפתיחה גזירת הסרט על ידי רועי לוי, וברכה של ישי איבגי באירוע הפתיחה ב-18:00 2/7/2023 בערוץ יו-טיוב
* ספורטק נשר, מתקן החלקה בסקטים. הציורים על רצפת המתקן, הם של האמן שמעון וונדה 3 ביולי 2023 בערוץ יו-טיוב
* מתקן אומגה בספורטק נשר 3 ביולי 2023 בערוץ יו-טיוב

## הערות שוליים

קטגוריה:ישראל: אצטדיונים ומתקני ספורט
קטגוריה:נשר: ספורט
קטגוריה:נשר (עיר): מבנים
דג מידאס

**דג מידאס** (שם מדעי: *Amphilophus citrinellus*) הוא מין של דג ממשפחת האמנוניים החי בטבע באמריקה המרכזית במימי נהר סן חואן שבין קוסטה ריקה וניקרגואה. כיום זהו דג פופולרי מאוד לגידול באקווריום.

## תיאור
דג זה בעל מבנה כבד והוא מגיע לאורך של 36 ואף 40 ס"מ כשהוא בעל סנפירים רחבים ובולטים, ומצח חזק ובולבוסי הבולט מקדמת הראש ומשמש לנגיחת יריבים. הוא בעל לסתות חזקות ובעל קשקשים כתומים או ורודים עד לבנים כשחלק מהסנפירים בעלי כתמים לבנים. במראהו הדג מזכיר מאוד דג זהב ממשפחת הקרפיוניים. בטבע הדג נפוץ יותר בגווני אפור או חום-זית עם פסים אנכיים רחבים ושחורים לצידיו ולעיתים נמצאים בטבע פרטים ורודים, לבנים, צהובים או כתומים.

זהו דג הבנוי לקרבות ויכול להתמודד נגד אמנוניים אחרים בקרבות על טריטוריה, כך שכדאי לבחור בקפידה את המינים שחולקים איתו את האקווריום. הוא חי במים חמימים והוא שחיין איטי יחסית הניזון כאוכל כל הן מצמחים והן מרכיכות ודגים קטנים יותר.

דג זה נדיר יחסית בטבע אם כי מצב שימורו לא הוערך כדי שלא יבלבל עם מינים שאינם מזוהים מספיק טקסונומית. הוא נפוץ רק בנהרות רחבים טרופיים בקוסטה ריקה וניקרגואה ועל כן הוא עלול להיות בסיכון עם פגיעה בנהרות.

## קישורים חיצוניים

*דג מידאס באתר אקווריום

## הערות שוליים

קטגוריה:טקסונים שתוארו בידי אלברט גינטר
קטגוריה:אמנוניים
קטגוריה:אמריקה המרכזית: דגי מים מתוקים
קטגוריה:בעלי חיים שתוארו ב-1864
ניקטימנטיס ברונו

**ניקטימנטיס ברונו** (שם מדעי: ***Nictimantis brunoi***) הוא מין של צפרדע ממשפחת האילניתיים האנדמית ליערות הלחים ויערות הגשם של ברזיל וכן לאדמות שיחים לחות וביצות מים מתוקים והיא מצויה עד לגובה 500 מטרים. היא מאוימת בטבע מאובדן בית גידולה אך מצבה הוא "ללא חשש". השם הספציפי של הצפרדע קרוי לכבוד החוקר ד"ר ברונו לובו (1915–1923), שהיה מנהל המוזיאון הלאומי של ברזיל (1915-1923).

זוהי צפרדע גדולה יחסית באורך של 4.9 עד 6.2 ס"מ בזכרים ו-5.6 עד 8.1 ס"מ בנקבות הגדולות יותר. היא קשורה לאילניות של העולם הישן והיא בעלת עור חום בהיר או אפור עם כתמים כהים לאורכו ועיניים גדולות ואדומות כשל אילנית אדומת עין הפונות קדימה. רגליה ארוכות ומתאימות לטיפוס על עצים. היא בעלת ראש רחב ופחוס עם חוטם ארוך ומחודד. מבנה הראש מחוזק ועוטה מבנה עצמי בולט המתמזג מהגולגולת ודומה לקסדה.

התפוצה שלה היא ביערות שבין סאו פאולו לבאהיה שבמזרח ברזיל, קרוב לרמות ברזיל והיא מסתתרת ביום בין צמחים שופעי מים בין עצי היער או במבוקים, לרוב בין עלי ברומליים בהם היא גם מטילה ביצים ושומרת עליהם. כדי למנוע מטורפים כמו נחשים לטרוף את ביציה היא מסתתרת בנקיקים או בקצה פתחי צמחים ומנצלת את ראשה המחוזק כדי לאטום את הכניסה.

צפרדע זו יכולה גם לייצר ארס להגנה, אותם היא מעבירה דרך קוצים מבעד לגולגולתה תוך חבטות ראש באויביה או בידיים אנושיות. הארס שלה חזק מאוד ורעיל פי 25 מרעלו של גומצן אימתן. מדד הLD50 שלו הוא 0.16 מ"ג/ק"ג או 1.6 מ"ג/ק"ג. הצפרדע חולקת מבנה גולגולת זו עם הצפרדע מהמין *Corythomantis greeningi*, החיה גם במזרח ברזיל.

## קישורים חיצוניים

## הערות שוליים

קטגוריה:אילניות
קטגוריה:ברזיל: דו-חיים
המשרתת הגבירה

**המשרתת הגבירה** (גם: **השפחה הגברת**) (באיטלקית: **La serva padrona**) היא אינטרמצו, יצירה קצרה הממוקמת בין יצירות אחרות, מאת המלחין האיטלקי ג'ובאני בטיסטה פרגולזי. היצירה נכתבה בשנת 1733 עבור לברית מאת ג'נארו פדריקו, המבוסס על מחזה שחיבר ג'קופו אנג'לו נלי.

אורך היצירה כ-40 דקות, והיא נכתבה כמחזה קומי ללא אוברטורה בשתי מערכות. המחזה מתרחש כולו באותו חדר ההלבשה. הוא הוצג בהפסקות שבין שלוש המערכות של האופרה סריה של פרגולזי Il prigioner superbo (תרגום מילולי לעברית: האסיר הגאוותן), על מנת לבדר את הצופים שעוד נשארו במושביהם.

בשנת 1781 הלחין את הלברית של פדריקו גם המלחין ג'ובני פאיזיילו.

## היסטוריה
היצירה 'המשרתת הגבירה' והאופרה סריה, שאותה היא קוטעת, הועלו לראשונה ב-6 בספטמבר 1733, בתיאטרון סן ברתולומיאו. שתי היצירות היו הראשונות שהועלו על הבמה במקום מאז שרעידת האדמה בשנת 1732 הביאה לסגירת כל התיאטראות בנאפולי. שתיהן נכתבו עבור יום הולדתה של אשת קיסר האימפריה הרומית הקדושה אליזבת כריסטינה מבראונשווייג-וולפנביטל, שחל ימים אחדים קודם לכן.

בזמנו, האופרה סריה לא זכתה להצלחה. היא הוצגה מספר פעמים מצומצם יחסית ביזי, עיר הולדתו של פרגולזי. לעומתה, 'המשרתת הגבירה' הייתה ללהיט מיידי, והפכה ליצירה בפני עצמה. היא משכה את הקהל בזכות שתי דמויות כובשות המוצגות בה: משרתת ערמומית, ואדונה הזקן. האופרה הפכה לבסיס עבור הסוגה אופרה בופה, ונחשבת ליצירה מהותית המגשרת בין תקופת הבארוק לתקופה הקלאסית. הגרסה הצרפתית של האופרה הציתה מחלוקת בין שתי אסכולות מוזיקליות בפריז, ומחלוקת זו ידועה בכינויה "ריב הליצנים".

## עלילה

### מערכה ראשונה
רווק זקן בשם אוברטו כועס על המשרתת שלו, סרפינה, כיוון שלא הגישה לו את השוקולד שלו. לטענתו, סרפינה הפכה כה יהירה ומחשיבה את עצמה לגבירת הבית. ואכן, כאשר אוברטו מבקש את כובעו, פאתו ומעילו, סרפינה אוסרת עליו לעזוב את הבית, ומוסיפה כי מעתה והלאה הוא יציית להוראותיה. על מנת שיוכל להיפטר מסרפינה, אוברטו מצווה על וספונה למצוא לו כלה.

### מערכה שנייה
סרפינה משכנעת את וספונה להערים על אוברטו כדי שיינשא לה. היא מודיעה לאוברטו שהיא אמורה להינשא לאיש צבא בשם טמפסטה. היא מתנצלת על התנהגותה ומבטיחה שתעזוב את ביתו. וספונה, המחופש לטמפסטה, מגיע, ובלי לומר מילה, דורש 4,000 כתרים כנדוניה. אוברטו מסרב לשלם סכום שכזה. טמפסטה מאיים עליו לשלם את הנדוניה או להינשא לסרפינה בעצמו. אוברטו מסכים להינשא לסרפינה. סרפינה יחד עם וספונה חושפים את התרמית, אך אוברטו מבין כי כל הזמן הזה אהב את הנערה. הם יינשאו אחרי הכל, וסרפינה תהפוך לגבירת הבית האמיתית.

## פרטיטורה
הגרסאות לפרטיטורת האופרה מגוונות. בפרטיטורה של הוצאת התווים Edwin F. Kalmus ישנן השמטות מרובות, תווים שגויים ודיאלוג מדובר רב. בהוצאת Boosey & Hawkes עובדה הפרטיטורה לאופרטה בליווי מוזיקלי פשוט ודיאלוג מדובר. הגרסה המבוצעת ביותר כיום שייכת להוצאת Casa Ricordi, אשר מציגה את האופרה מושרת כולה.

## קישורים חיצוניים

**הלברית**
* גרסה משנת 1739 באתר מרכז מינכן לדיגיטליזציה (באנגלית)
* גרסה באיטלקית

**פרטיטורה**
* באתר אוניברסיטת צפון טקסס
*  פרויקט ספריית התווים הבין-לאומי

## הערות שוליים

קטגוריה:אופרות באיטלקית
קאסיקה (עוף)

**קאסיקה** (שם מדעי: *Cacicus*) הוא סוג של ציפורי שיר ממשפחת הפזאיים החיים באמריקה המרכזית ובאמריקה הדרומית ביערות טרופיים וסובטרופיים. הם דומים במראם לזרזיריים או זהבניים אך ייחודיים לאזור הנאוטרופי. הם קרובים רחוקים של הסוגים פזאי ואורופנדולה.
## מאפיינים
לעופות אלה גודל של שחרור והם שחורים עד זהובים בצבעם עם מקור כהה וחזק ועיניים כחולות בולטות. הם קולניים ביותר ושרים יחדיו על הצמרות ללא פחד. לרוב הנקבות מעט יותר קטנות מהזכרים שאינם עוזרים בטיפול בגוזליהם. הם אוכלי פירות או חרקים שהם מוצאים ביער.

מינים אלה קולניים מאוד וחיים בחבורות במרומי עצי היערות והם מקננים בקנים משתלשלים מטה מענפים גבוהים. כדי להגן על הביצים מאוכלי ביצים רעבים הם מתקרבים לקני צרעות מהמין *Polybia rejecta* התוקפים פולשים מתקרבים כמו נחשים, טוקניים או קופים, אך מתעלמות מהעופות. דרך זו נחשבת לקומנסליזם מאחר שהצרעות לא מרוויחות כמעט מהתנהגות זו.

שם הסוג הוטבע בידי החוקר הצרפתי ברנר-ז'רמין דה לספד ב-1799, על סמך דגימה מקאיין, בירת גינאה הצרפתית והיא מבוססת על השם הצרפתי של העוף: "Le cassique rouge". מקור המילה הוא ממנהיגם של בני הטאינו הקאריבי, שכונה "קאסיקה".

## מינים
* *Cacicus cela*
* *Cacicus haemorrhous*
* *Cacicus uropygialis*
* *Cacicus koepckeae*
* *Cacicus chrysopterus*
* *Cacicus chrysonotus*
* *Cacicus sclateri*
* *Cacicus solitarius*
* *Cacicus latirostris*
* *Cacicus oseryi*

בעבר גם המינים *Amblycercus holosericeus* ו-*Cassiculus melanicterus* שויכו לסוג, אך מסווגים לסוגים מונוטיפיים.

## קישורים חיצוניים

קטגוריה:טקסונים שתוארו בידי ברנר-ז'רמין דה לספד
קטגוריה:בעלי חיים שתוארו ב-1799
קטגוריה:פזאיים
תגיד לי, מי?

"**תגיד לי, מי?**" הוא סינגל שהוקלט על ידי הזמרת-יוצרת הישראלית דנה אינטרנשיונל. את השיר הוציאה לאור באוקטובר 2002 חברות התקליטים דנה מיוזיק ו-IMP רקורדס כסינגל הרביעי מתוך אלבום האולפן השביעי שלה, החלום האפשרי (2002). כמו כן, הוא נכלל במארז התקליטורים, אוסף הסינגלים (2003).

## על השיר
"תגיד לי, מי?" הוא גרסת כיסוי לשיר האיטלקי "Storie di tutti i giorni" של ריקרדו פוגלי, שזכה בפסטיבל סן רמו 1982. הוא נכתב על ידו ועל ידי גווידו מורה בהתאם ללחן שחיבר מאוריציו פבריציו. את הגרסה הזו תרגם גיל חובב לעברית. בשנת 2002, במקביל להוצאת גרסתה של אינטרנשיונל, הוציאה הלהקה ההולנדית הרמס האוס בנד את השיר בשפה האנגלית.

עטיפת השיר מכילה צילום של אינטרנשיונל מתון ריאיון שקיימה בתוכנית "תוצרת הארץ" בערוץ הראשון. מיליותיו כתובות ברקע. ישנה גרסת רמיקס שנכללה באוסף הסינגלים.

אינטרנשיונל נהגה לבצעו בקביעות במועדונים, שכן הפך ללהיט שם. הוא גם הושמע לא מעט ברדיו, והגיע למקום החמישי במצעד רדיו אמצע הדרך.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי גיל חובב
קטגוריה:שירים שהולחנו על ידי מאוריציו פבריציו
קטגוריה:שירים שהופקו על ידי רז ניצן
קטגוריה:שירים על פרידה
קטגוריה:סינגלים בהוצאת דנה מיוזיק
קטגוריה:סינגלים בהוצאת IMP רקורדס
2003 באסטרונאוטיקה

בערך זה מצוינים אירועים בולטים שהתרחשו במהלך שנת 2003 ונוגעים לתחום האסטרונאוטיקה.

## אירועים בולטים
[שמאל|ממוזער|200px| [אסון הקולומביה]]
במהלך השנה בוצעו 63 שיגורים, מהם 23 (37%) על ידי ארצות הברית.
* 1 בפברואר – אסון הקולומביה
* 2 ביוני – שיגור מארס אקספרס - חללית של סוכנות החלל האירופית וסוכנות החלל האיטלקית.
* 27 בספטמבר – שיגור סמארט-1 - חללית של סוכנות החלל האירופית לחקר הירח.
* 15 באוקטובר – שיגור שנג'ואו 5 - החללית הסינית המאוישת הראשונה בחלל.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

### חקר גרמי השמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על השיגורים

## הערות שוליים

אסטרונאוטיקה
זמן אוויר (סרט)

**זמן אוויר** הוא סרט טלוויזיה ישראלי משנת 1999 בהפקה, כתיבה ובימוי של יצחק צפל ישורון, עם משה איבגי, דאנה איבגי, יובל סגל ויבגניה דודינה בתפקידים הראשיים.

הסרט נתמך על ידי הקרן לעידוד הפקות מקור בכבלים בראשותו של גדעון גנני.

העלילה היא על סוכן שב"כ לשעבר שטרוד בבעיות עם בנו, בתו, חברתו והעסק שלו. את רוב הזמן הוא מבלה בשיחות בנייד שלו (זמן אוויר).

## תקציר העלילה
חיים (משה איבגי) הוא סוכן שב"כ לשעבר שמנהל כעת משרד תיווך נדל"ן כושל. הוא התאלמן מאשתו איילת לפני חמש יחסים ומקיים קשרים עם אינה (יבגניה דודינה), עולה חדשה מרוסיה שעלתה לישראל עם אמה סוניה (גלינה סבידנסקי) ובן זוגה של סוניה, גרישה (בוריס סבידנסקי). נוסף לאינה הוא מנהל יחסים גם עם ליאורה (עירית גידרון).

בנו מיכה (יובל סגל) לומד באוניברסיטה וקשריו עם חיים הם בשיחות טלפון. הוא לא מעוניין לעזור לאביו בטיפול בסבא (חזי צדיק) הנמצא בבית אבות.

הבת עפרה (דאנה איבגי) היא בת 17 ונמצאת בקשר רומנטי עם מויש.

מויש/מוסטפא (מייק פורמן) הוא למעשה פלסטיני שהופעל בעבר על ידי חיים. הוא מאויים על ידי מחבלים לשתף פעולה בפיגוע. מויש מתקשר לחיים ואיש השב"כ אלכס (גורי סגל) מגייס את חיים למילואים בשב"כ כדי לחקור זאת.

העניין מסתבך כשמתגלה לחיים שמויש/מוסטפא מתראה עם עפרה. גם הוא וגם מיכה מאיימים על מויש שיפסיק את הקשר עם עפרה למרות שהיא ממשיכה להיות מאוהבת בו גם לאחר שגילה לה את מוצאו.

מויש מוסר לחיים כי קיבל משימה להעביר חבילה ממלון מטרופול במזרח ירושלים. חיים עוקב אחריו במכוניתו. מויש נדקר למוות ברחוב וחיים נפצע קשה מיריות. צביה (שרית לארי), ישראלית ששהתה במקום, מסיעה אותו לכיוון בית חולים אך בדרך הוא מבקש לעצור, נפרד מילדיו בשיחת טלפון ומת.

## צוות השחקנים

## קישורים חיצוניים

*זמן אוויר, באתר אישים
*זמן אוויר, באתר אידיבי
*זמן אוויר, בארכיון הסרטים הישראלי

קטגוריה:סרטי 1999
קטגוריה:סרטי טלוויזיה ישראליים
קטגוריה:סרטים בעברית
קוליברי צפוני

**קוליברי צפוני** (שם מדעי: *Selasphorus rufus*) הוא מין עוף ממשפחת הקוליבריים החי במערב אמריקה הצפונית והוא נודד בכל שנה מעל 3,200 ק"מ אלסקה וקנדה ודרומה למקסיקו.

מין זה תואר לראשונה ב-1788 בידי החוקר יוהאן פרידריך גמלין ואין לו תת-מינים מוכרים.

## מאפיינים
הקוליברי הוא עוף קטן מאוד באורך של 7 עד 9 ס"מ ולעיתים נדירות גם 11 ס"מ ומשקל של 2 עד 5 גרם, כשהנקבה גדולה במעט מהזכר. לעיתים מבלבלים בין קוליברי זה לקוליברי אלן (*Selasphorus sasin*).

לזכר הקוליברי חזה לבן, פנים אדמוניות, כיפה אפורה-אדמונית וסנטר וחזה עטורי סינר כתום-אדום. הכנפיים והזנב אפורים כהים והקצוות לבנים והרגליים והמקור שחורים. לנקבות נוצות ירוקות-לבנות, כשהבטן וחלק מהחזה כתומים ערמוניים והזנב והכנפיים כהים.

הקוליברי ניזון מצוף פרחים נמוכים בעלי בסיס קצר והוא מלקט גם חרקים. הקוליברי בעל חילוף חומרים כה מהיר שהוא חייב לאכול תוך שעות בודדות כדי שלא לרעוב למוות. למרות זאת הקוליברי נודד דרך הרי הרוקי בכל שנה ממאי עד לספטמבר כדי להספיק לינוק צוף מפרחי הבר באזור והוא יכול להישאר במשך כל הקיץ באזור אחד, בו קבוצה של קוליברים ישתלטו על מקומות האכילה באגרסיביות. בחורף הם נודדים דרומה עד לגררו שבמקסיקו לאחר מעוף של 2,000 ק"מ במסלול יבשתי. זהו הישג מדהים לעוף שמשקלו רק 5 גרמים.

הקוליברי נתון כיום בסיכון עקב ירידה גבוהה של יבול החרקים, עליהם הוא מתבסס כדי להשיג אנרגיות בחורף. כמו כן מספר פרחים אותם הוא מבקר החלו לפרוח מוקדם יותר מהעת, בה הוא מבקר בהם מה שגורם לו להגיע מאוחר מדי מכדי לינוק מצופם.

## קישורים חיצוניים

*קוליברי צפוני באתר דיסקוס הגליל
## הערות שוליים

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:קוליבריים
קטגוריה:ארצות הברית: עופות
קופה אמריקה נשים 2003

**קופה אמריקה נשים 2003** (נקראה אז: **אליפות דרום אמריקה בכדורגל נשים 2003**; בספרדית: **Campeonato Sudamericano de Fútbol Femenino 2003**) הוא הטורניר הרביעי של הקופה אמריקה לנשים שארגנה CONMEBOL. הטורניר היה אמור להיערך בקורדובה, ארגנטינה באפריל 2002, אולם הוחלט להזיזו לפרו. בסופו של דבר, שלב הבתים נערך באקוודור, ארגנטינה ופרו, ובית הגמר שוחק בלימה בסוף אפריל 2003. הגביע שימש כטורניר המוקדמות לגביע העולם 2003, שנערך באותה שנה בארצות הברית. 

באליפות זו לא נערכו משחקי נוקאאוט. הוחלט ש-9 הנבחרות יחולקו לשלושה בתים, ושלוש הנבחרות שיסיימו במקום הראשון יעפילו לבית הגמר - בו הנבחרת שתסיים את עם המאזן הטוב ביותר תזכה בגביע. נבחרת ברזיל לא השתתפה בשלב המוקדם, משום שקיבלה מקום אוטומטי בבית הגמר בתור האלופה המכהנת מ-1998. 

ברזיל, שניצחה בכל שלושת משחקיה בבית הגמר, זכתה באליפות וקטפה את התואר בפעם הרביעית ברציפות. בעקבות זכייתה היא העפילה ישירות לגביע העולם ביחד עם ארגנטינה, שסיימה במקום השני בבית הגמר.

## סיבוב ראשון
### בית א'

### בית ב'

### בית ג'

## בית הגמר

## הערות שוליים

קטגוריה:קופה אמריקה נשים
קטגוריה:תחרויות כדורגל ב-2003
קטגוריה:תחרויות כדורגל באקוודור
קטגוריה:תחרויות כדורגל בארגנטינה
קטגוריה:תחרויות כדורגל בפרו
קטגוריה:2003 באמריקה הדרומית
קוליברי אדמוני-חזה

**קוליברי אדמוני-חזה** (שם מדעי: *Glaucis hirsutus*) הוא מין של עוף ממשפחת הקוליבריים המצוי ביערות הגשם של אמריקה המרכזית והדרומית שבין פנמה לבוליביהוכן באיי גרנדה ובטרינידד וטובגו. למרות שמספר אוכלוסיות שלו נמצאות בסיכון המין בעלת תפוצה רחבה שאיננה בסכנה.

הוא תואר למדע ב-1788 בידי החוקר יוהאן פרידריך גמלין. כיום ידועים 2 תת-מינים שלו:

* G. h. insularum – מצוי בגרנדה, טרינידד וטובגו.
* G. h. hirsutus - מצוי בפנמה, מערב קולומביה, ונצואלה, גיאנה הצרפתית, גיאנה, סורינאם ודרומה לברזיל וצפון בוליביה.

## תיאור
קוליברי זה מגיע לאורך של 10.7 ס"מ ומגיע למשקל 7 גרם בקירוב, כשאורך המקור מגיע ל-3.3 ס"מ והוא מעוקל, ארוך ודק יחסית אך יותר חזק משל קוליבריים אחרים. צבעו אפור-ירקרק עם ראש אדמדם-חום ונוצותיו בחלק העליון ירוק ובתחתון אדמדם כשהקצוות לבנים. הלסת התחתונה של המקור צהובה והעליונה אפורה-שחורה. לעומת הזכר הנקבה עמומה מעט יותר בצבעיה והמקור שלה חסר צבע צהוב. בנוסף ישנו מבנה מעט יותר מיושר של המקור אצל הנקבות מאשר לזכרים, אך ההבדל זניח מאוד.

הקוליברי שוכן ביערות גשם לאורך אמריקה המרכזית והדרומית, לעיתים קרובות בקרבה למים זורמים. הוא ניזון כיונק צוף מפרחים שונים וכן מגוון בחרקים שהוא לוכד. הוא מבר לרוב צמחים נמוכים כמו צינוראים, זנגבילאים, גנציינאים, קוציציים, הדסאים, כופריים וגסנריים ומבנה מקורו מותאם במיוחד לפרחים בעלי צינורות קצרים. קוליברי זה אינו בלעדי לאותם צמחים והוא נאלץ להילחם על מקומם עם קוליבריים אחרים.

הנקבות מטילות 2 ביצים בקן הממוקם לרוב בין דקליים, שרכים או צמחי הליקוניה ועליהם היא דוגרת לבדה 17 עד 23 ימים.

## קישורים חיצוניים

## הערות שוליים

קטגוריה:טקסונים שתוארו בידי יוהאן פרידריך גמלין
קטגוריה:בעלי חיים שתוארו ב-1788
קטגוריה:קוליבריים
קטגוריה:ונצואלה: עופות
קטגוריה:גיאנה: עופות
קוליברי כפוף-כנף סגול

**קוליברי כפוף-כנף סגול** (שם מדעי: *Campylopterus hemileucurus*) הוא מין של עוף קטן טרופי ממשפחת הקוליבריים המצוי בטבע באמריקה המרכזית ממקסיקו עד לפנמה.

## מאפיינים
זהו הקוליברי הגדול ביותר באמריקה המרכזית והוא מגיע לאורך של 13 עד 15 ס"מ ולמשקל של 9 עד 12 גרם בקירוב. שני הזוויגים בעלי מקור ארוך ושחור, אשר ארוך יותר אצל תת-המין C. h. mellitus ושניהם מקושטים, כך שההבדלים ביניהם קטנים. צבע הקוליברי הוא כחול-סגול מתכתי עם בטן יותר כחולה והגב התחתון והזנב ירוקים מתכתיים, כשישנם נוצות לבנות בקצוות הכנפיים.

הקוליברי מותאם באמצעות מקורו הכפוף לשתיית צוף פרחים שונים כמו של *Heliconia*, בננה, *Psychotria* ו-*Palicourea* ועוד פרחים וכן הוא ניזון מפרוקי-רגליים שהוא לוכד במקורו. הקוליברי נאלץ להגן על מספר פרחים לפרק זמן ארוך כדי לקבל מהם צוף עשיר בסוכרים. הדבר גורר אותו למלחמות טריטוריאליות נגד קוליבריים אחרים.

קוליברי זה מתרבה לאחר ירידת הגשמים המקומית, לרוב בין יוני לספטמבר במקסיקו וממאי עד נובמבר בקוסטה ריקה. הזכרים מושכים באמצעות שירתם והצגתם במצגי זירה בגדות היער או בין הענפים התחתונים. הנקבות בונות קן עשוי מקורי עכביש ומרופד בסיבים והיא מטילה 2 ביצים, עליהם היא דוגרת במשך 19 עד 22 ימים לפני הבקיעה. הגוזלים עוזבים לאחר 22 עד 24 ימים מבקיעתם.

### תת-מינים
לקוליברי זה ישנם 2 תת-מינים:
* Campylopterus hemileucurus hemileucurus
* Campylopterus hemileucurus mellitus

## קישורים חיצוניים

## הערות שוליים

קטגוריה:בעלי חיים שתוארו ב-1846
קטגוריה:קוליבריים
קטגוריה:מקסיקו: עופות
קטגוריה:פנמה: עופות
קטגוריה:גואטמלה: עופות
קיסר צרפתי

**קיסר צרפתי** (שם מדעי: *Pomacanthus paru*) הוא מין של דג ממשפחת הקיסריים החי בשוניות אלמוגים במערב האוקיינוס האטלנטי שלחופי אמריקה מניו יורק ואיי בהאמה ודרומה עד ברזיל, וכן במפרץ מקסיקו וחופי האיים הקריביים ובאים המזרחיים: ארכיפלג פטרוס הקדוש ופאולוס הקדוש והאי אסנשן.

## תיאור
דג הקיסר הוא דג בינוני באורך 41.1 ס"מ והוא בעל גוף מוגבה עם סנפירים גבוהים ובולטים היוצרים צורת סהר. צבע הצעירים הוא שחור למעט פסים בהירים דקים לאורך הגוף. הפרטים הבוגרים בעלי גוונים כחולים כהים עם צידיים זהובים-ירוקים, סנפירי גחון ועיניים צהובות וגדולות, מצח בולט והפנים כחולות בהירות. הפה לבן ומעט מופנה מעלה ובתוכו שורות של שיניים מחודדות העוזרות לכרסם מזון מבין האלמוגים. שני הזוויגים דומים בגודלם ללא הבדלים בולטים.

דג זה לעיתים שוחה במים הפתוחים, אם כי בקרבת השונית בעומק של 3 עד 100 מטרים מתחת פני הים. הדג חי בזוגות או בחבורות קטנות וניזון לרוב מספוגיים, אצות, אלמוגים רכים, הידרתים, חיטחבים, שושנות ים וממיתרני זנב בעוד הצעירים משמשים כדגי נקאי לדגי שונית גדולים יותר.

דגים אלה מזדווגים בזוגות ללא עונת רבייה ברורה והם נעים במחול 7 עד 10 מטרים מעל הקרקעית לפני ההזדווגות המהירה. לפעמים נקבה גדולה משנה את זוויגה לזכר.

מגדלים דג זה באקווריום, בעיקר באקווריום ציבורי אך לא רק. לעיתים דגים אותו, אך דגי שונית עלולים לגרום ללהרעלת סיגואטרה חמורה.

## קישורים חיצוניים

## הערות שוליים


Pomacanthus paru 01.JPG
Pomacanthus paru 1.jpg
Pez ángel francés.jpg|פרט צעיר
Beauty and Brains (8457803488).jpg
Pomacanthus paru (46598633455).jpg
Fish 001.jpg
Pomacanthus paru, London Aquarium (539668868).jpg
French Angelfish off Grand Cayman.JPG
French Angel Fish (5295152789).jpg


קטגוריה:טקסונים שתוארו בידי מרקוס אליעזר בלוך
קטגוריה:בעלי חיים שתוארו ב-1787
קטגוריה:קיסריים
קטגוריה:דגי הים הקריבי
קיסר אפור

**קיסר אפור** (שם מדעי: *Pomacanthus arcuatus*) הוא מין של דג ממשפחת הקיסריים החי בשוניות אלמוגים במערב האוקיינוס האטלנטי שלחופי אמריקה מניו יורק עד ריו דה ז'ניירו, אף שלרוב איננו מצוי מצפון לפלורידה בחורף והוא מותאם למים חמימים. הוא נפוץ גם לאורך הים הקריבי ומפרץ מקסיקו וכן מצוי בברמודה שבאיי בהאמה.

## תיאור
דג הקיסר הוא דג בינוני אך גדול למשפחתו באורך 60 ס"מ והוא בעל גוף מוגבה ודמוי דיסק עם ראש גדול וחוטם בשרני קטן. הוא בעל סנפירים מוגבהים היוצרים צורת סהר ומסתיימים בעוקץ ארוך, בעוד סנפירי החזה קטנים יותר. לצעירים ישנו גוף שחור עם חמישה פסים צהובים אנכיים לאורך הצידיים והמבוגרים בעלי גוני אפור (מהם קיבלו את שמם) המסורטטים בכתמים לבנים-שחורים. העיניים שחורים והראש אפור עם שפתיים גדולות ולבנות ובתוכם שורות של שיניים דמויות זיפים. נקבות הקיסר יכולות לשנות את מינם מזכר לנקבה.

דג זה ניזון לרוב בשוניות אלמוגים וערוגות של עשב ימי בעומק 3 עד 30 מטרים והוא ניזון לרוב מספוגיים אך גם מאצות, הידרתים, אלמוגים רכים, חיטחבים, שושנות ים וממיתרני זנב בעוד הצעירים משמשים כדגי נקאי לדגי שונית גדולים יותר.

מגדלים דג זה באקווריום, בעיקר באקווריום ציבורי אך לא רק. לעיתים דגים אותו, אך דגי שונית עלולים לגרום ללהרעלת סיגואטרה חמורה.


Pomacanthus arcuatus, Oceanográfico.jpg
Pomacanthus arcuatus.jpg
Grey angelfish.jpg
Pomacanthus arcuatus 1.jpg
Biscayne National Park H-two gray angels on reef.jpg


## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:בעלי חיים שתוארו ב-1758
קטגוריה:קיסריים
קטגוריה:דגי הים הקריבי
קוליברי לבן-חזה הררי

**קוליברי לבן-חזה הררי** (שם מדעי: *Lampornis castaneoventris*) הוא מין של עוף קטן ממשפחת הקוליבריים האנדמי למדינת פנמה. המין תואר ב-1851 בידי החוקר האנגלי ג'ון גולד, כאשר במקור הוא נחשב לתת-מין של *Lampornis cinereicauda*.

## מאפיינים
קוליברי זה מגיע לאורך של 12 ס"מ ולמשקל של 5 עד 6 גרם, מה שהופך אותו לבין הקטנים שבעופות. הוא בעל מקור שחור ארוך ונוצותיו בעלות גוון ירוק-ברונזה בחלק העליון, הראש מעט כהה עם כיפה כחולה-ירוקה, מאחורי העין עובר פס לבן עד העורף והסנטר והחזה לבנים. הבטן אפורה מתכתית והכנפיים והזנב כהים וארוכים. הנקבות בעלות גב ירוק-בהיר לחלוטין והחזה והבטן אדמדמים כהים, עם זנב אפור בעל קצוות לבנים או שחורים.

הקוליברי ההררי מצוי בהרים של מחוז צ'יריקי  שבמערב פנמה. הוא חי ביערות ההרים ובשיחיות בעלות הפרחים שעליהם, בגובה של עד 1,500 מטרים והוא ממריא עד לקו העצים. לעיתים הוא מצוי גם ביישובים בקרבת היערות אך הוא איננו נודד.

כמו שאר הקוליבריים הוא ניזון מיניקת צוף מפרחים מקומיים, ביניהם אפיפיטים ועוד והנקבות מחפשות פרחים נמוכים בשיחים. הוא ניזון גם מפרוקי-רגליים שהוא לוכד במקורו והוא נאלץ לשמור על הפרחים מפיקי הצוף מפני פולשים כמו קוליבריים אחרים. קוליברי זה תוקפני מאוד ויגרש אף קוליבריים גדולים ממנו, דבר שעשוי להיות חיוני מאחר שחלק מהפולשים הורסים את הפרחים.
  
עונת הרבייה של הקוליברי מתרחשת בין אוקטובר לאפריל והקן שלו מכיל גביע סיבים מוקפי טחב וחזזית. הנקבה בונה לבדה את הקן ומטילה בו 2 ביצים, עליהם היא דוגרת 15 עד 19 ימים עד הבקיעה.

## קישורים חיצוניים

## הערות שוליים

קטגוריה:טקסונים שתוארו בידי ג'ון גולד
קטגוריה:בעלי חיים שתוארו ב-1851
קטגוריה:קוליבריים
קטגוריה:פנמה: עופות
מחנה שורה

**מחנה שׁוּרָה** (מ"ק 106) הוא בסיס צבאי של צה"ל המשמש כבסיס האם של מפקדת הרבנות הצבאית, אגד אחזקה ארצי, מרחב הבינוי המטכ"לי ויחידות סמך של משרד הביטחון. המחנה נמצא דרומית לעיר רמלה.

## תולדות המחנה
המחנה נבנה בתקופת המנדט הבריטי כבסיס חימוש. שימש גם כתחנת שידור בגלים קצרים (ת"ג), המשמשים לקשר רדיו לטווח רחוקם עקב שבירתם בשכבות של האטמוספירה. עקב הספקים השידור הגבוהים יחסית של שידורים אלו נהוג למקם את המשדרים מחוץ לאזורים המיושבים. כאשר הבריטים עזבו נמסר המחנה על כל ציוד הרדיו שלו לידי צה"ל ושימש את המטכ"ל לשידורים לטווח רחוק, כולל קשר לשגרירויות ישראל (תח"ל), ואת גלי צה"ל בשידוריו באפנון משרעת (AM). בהמשך התייתרה הטכנולוגיה תחנת השידור נסגרה. לאחר הקמת המדינה שימש המחנה גם כמחסן לחיל החימוש. המחנה נקרא ע"ש רס"ן , קצין בחטיבת קרייתי, שנפל במבצע דני ליד ג'ימזו.

בשנת 2016, כחלק מפרויקט העתקת בסיסי צה"ל לנגב הוחלט על תוכנית שוה"ם (שינוי והעתקת מחנות צה"ל), על הרחבת 4 בסיסים קיימים על מנת להעביר אליהם חלק מבסיסי המרכז המועתקים. מחנה שורה קלט יחידות ממחנה ידין (צריפין) ומחנה דורי (תל השומר).

## יחידות המחנה
במחנה מתוכננות להצבה מספר יחידות שאכלוסן מתנהל בהדרגה:
* **בסיס הרבנות הצבאית** - המפקדה הראשית של הרבנות הצבאית עברה אל המחנה מצריפין. במחנה נמצאים מטה הרבנות, מדור הלכה וטכנולוגיה של הרבנות, בית הדין הצבאי לגיור, מעבדת הסת"ם וכן מחסני הרבנות הצבאית המספקים צורכי דת לכל חיילי צה"ל. הרבנות הצבאית השלימה את המעבר באוגוסט 2021. בראש מפקדת היחידה עומד קצין בדרגת רב-סרן.
** **מרכז הצבי** - המתקן הלאומי לטיפול בחללי מערכות ישראל. המתקן תוכנן ליכולת עבודה באירועי מלחמה קיצוניים, טיפול בנפגעים במצבי מלחמה ובסדר גודל לאומי. בראש המתקן עומד קצין בדרגת רב-סרן. במתקן רוכזו כמעט כל הנרצחים, חיילים ואזרחים, בטבח שבעה באוקטובר, שם נעשה עיקר הזיהוי והטיפול בחללים לקראת הבאתם לקבורה. לצורך זיהוי הגופות נעזרו אנשי הרבנות הצבאית בטכנולוגיה ובאמצעים הנהוגים בארכאולוגיה. פעילות הזיהוי הונצחה במחזה הדוקומנטרי שורה: מלאכת זיהוי חיים מאת המחזאי רועי יוסף, שהועלה בפסטיבל ישראל 2024 והוצג בהמשך בתיאטרון תמונע.
* **אגד טנ"א ארצי** - בשנת 2017 הוחלט על ארגון מחדש של אגדי הטכנולוגיה והאחזקה המרחביים, במסגרתו נסגרו שלושת האגדים המרחביים והוקם אגד ארצי אחד הכולל בתוכו שלושה גדודים.
* **מרחב הבינוי המטכ"לי** - עבר ממחנה תל השומר. היחידה נותנת מענה לבינוי במרחב המטכ"לי מניצנים בדרום עד מחנה 80 בצפון.
* מרכז ההספקה המטכ"לי.

## ראו גם
* זיהוי חללים במלחמת חרבות ברזל
* שורה: מלאכת זיהוי חיים

## קישורים חיצוניים

## הערות שוליים

שורה
שורה
קטגוריה:מועצה אזורית גזר
קטגוריה:הרבנות הצבאית
שורה
שפמנון מהלך

**שפמנון מהלך** (שם מדעי: *Clarias batrachus*) הוא מין של דג גרם ממשפחת השפמנוניים החי בדרום-מזרח אסיה. שפמנון זה ידוע ממנהגו לצאת ממקווי המים בהם הוא חי. השפמנון חי לרוב במימי בריכות, ביצות, נחלים ונהרות וכן בשדות אורז באזורי גידול מועדים להתייבשות, כך שמנהגו להלך בין המאגרים הוא יעיל וחסכוני.

## תיאור
שפמנון זה מגיע לאורך של חצי מטר ולמשקל מוערך של 1.2 ק"ג. זהו דג חסר קשקשים שצבעו עוטה גוון חום אפור או אפרפר. השפמנון עצמו בעל עור לח מכוסה בריר. הוא בעל סנפירי גב קטנים ופי טבעת ארוכה, כשהראש גדול וחזק ומצדדיו בינים משופמים העוזרים לו לחוש את סביבתו.

זהו שמפנון שיכול להימצא מהודו ועד סין העממית, דרומה לדרום-מזרח אסיה של תאילנד ומלזיה אך גם מזרחה מכך באיי הפיליפינים, סומטרה ובבורניאו. השפמנון גם הופץ לארצות הברית ואנגליה.

דג זה ניזון מדגים קטנים יותר, רכיכות וחסרי חוליות אחרים וכן מזבל אורגני עשבים מימיים. הדג קולט את הטרף באמצעות החיישנים שבמרכז ביניו ואז לוכד אותם בלסתותיו החזקות מלאות השיניים. למרות שאין לדג ריאות הוא מסוגל להחזיק זמן ממושך מחוץ למים בעודו מתפתל כנחש אחרי מקווי מים שעוד לא התייבשו.

## קישורים חיצוניים

* 

* סרטון על השפמנון המהלך מתוך סדרת BBC Life של דייוויד אטנבורו

## הערות שוליים

קטגוריה:טקסונים שתוארו בידי קארולוס לינאוס
קטגוריה:בעלי חיים שתוארו ב-1758
קטגוריה:שפמנוניים
קטגוריה:דרום-מזרח אסיה: דגי מים מתוקים
I See Your Smile

**I See Your Smile** (בעברית: **אני רואה את החיוך שלך**) הוא שיר של הזמרת האמריקאית-קובנית גלוריה אסטפן אשר יצא כסינגל מתוך אלבום אוסף הלהיטים שלה Greatest Hits. השיר יצא בפברואר 1993 על ידי אפיק רקורדס כסינגל השלישי מתוך האלבום האוסף באירופה וארצות הברית ובשאר אמריקה כסינגל השני מתוך האלבום. השיר נכתב על ידי הזמר הקובני ג'ון סקאדה ועל ידי מיגל איי. מורג'ון והופק על ידי בעלה אמיליו אסטפן, חורחה קאסאס וקליי אוסטוולד. השיר הוא בלדת פופ לטינית העוסקת במישהי שלא יכולה להתגבר על בן זוגה לשעבר. השיר הגיע למקום ה-48 בארצות הברית ולמקום ה-49 בבריטניה. בנוסף הוא הגיע גם למקום השלישי מצעד השירים העכשוויים למבוגרים של ארצות הברית.

## וידאו קליפ
בקליפ לשיר נראית אסטפן שהיא יושבת בדיינר אמריקאי ונוהגת ברכב תוך כדי שהיא מעלה זכרונות מהתקופה בה היא ובן זוגה היו ביחד. בקליפ לשיר משתתף גם השחקן אנדי גרסיה. הקליפ לשיר הועלה לערוץ היוטיוב הרשמי של הזמרת בספטמבר 2010 ונכון ליולי 2023 גרף 2.7 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי 1992
קטגוריה:סינגלים מ-1993
קטגוריה:שירים באנגלית
קטגוריה:שירים על חיוך
קטגוריה:בלדות משנות ה-1990
קטגוריה:בלדות פופ
קטגוריה:סינגלים בהוצאת אפיק רקורדס
קופה אמריקה נשים 2018

**קופה אמריקה נשים 2018** (בספרדית: **2018 Copa América Femenina**) הוא הטורניר השמיני של הקופה אמריקה לנשים שארגנה CONMEBOL. הטורניר נערך בצ'ילה והתקיים מ-4 באפריל עד ה-22 באפריל 2018. הגביע שימש כטורניר המוקדמות לגביע העולם 2019 ולאולימפיאדת טוקיו 2020.

באליפות זו לא נערכו משחקי נוקאאוט. הוחלט ש-10 הנבחרות יחולקו לשני בתים, וארבע הנבחרות שיסיימו במקום הראשון והשני יעפילו לבית הגמר - בו הנבחרת שתסיים את עם המאזן הטוב ביותר תזכה בגביע. נבחרת ברזיל, שניצחה בכל שבעת משחקיה, זכתה באליפות וקטפה את התואר בפעם השלישית ברציפות והשביעית בתולדותיה.

בעקבות זכייתה היא העפילה ישירות לגביע העולם ביחד עם צ'ילה, שסיימה במקום השני בבית הגמר. ארגנטינה שסיימה במקום השלישי נשלחה לשני משחקים בשיטת בית-חוץ נגד פנמה על הכרטיס הנוסף לטורניר. בסיום משחקים אלו, ניצחה ארגנטינה 1–5 והעפילה גם היא לגביע העולם.

## סיבוב ראשון
### בית א'

### בית ב'

## בית הגמר

## קישורים חיצוניים
* 

קטגוריה:קופה אמריקה נשים
קטגוריה:תחרויות כדורגל ב-2018
קטגוריה:תחרויות כדורגל בצ'ילה
קטגוריה:2018 באמריקה הדרומית
חן רוטמן

**חן רוטמן** (נולד ב-9 באפריל 1989) הוא קומיקאי, שחקן ותסריטאי ישראלי.

## ביוגרפיה
רוטמן נולד וגדל בראש העין. שירת בצה"ל כלוחם איסוף ביחידה 636 שבחיל האיסוף הקרבי. בעל תואר ראשון בבית הספר לאמנויות הקול והמסך ב.

## קריירה
בשנת 2016 שיחק בתפקיד בן-בן בסדרה הקומית "מסובך" ששודרה בערוץ עשר. שנה לאחר מכן גילם את אמיר בסדרה "ילדי בית העץ". 

בשנת 2019 השתתף בסדרה "זאת וזאתי", שהיה גם שותף ליצירתה, בתפקיד רוננדו. בסדרה זו, כמו בסדרות טלוויזיה נוספות, סדרות רשת ותכנית הרדיו "טייכר וזרחוביץ'", רוטמן כותב ומשחק לצד אושרית סרוסי. שיתוף הפעולה היצירתי בין השניים החל כשהיו סטודנטים במכללה האקדמית ספיר. 

בשנת 2020 שימש כתסריטאי בתוכנית "קומדי סטאר" בהנחיית צביקה הדר.

שנה מאוחר יותר שיחק בסרט "עוד סיפור אחד" שביים גורי אלפי.

בשנת 2022 החל להשתתף בסדרה "האחיין שלי בנץ" בתפקיד ארמונד וכן היה שותף לכתיבת התסריט לסדרה. בשנה זו גם שיחק בהצגה "לדרדר את טימור" בתיאטרון "הבימה".

רוטמן היה צפוי להשתתף בסדרה "ממושטרות".

רוטמן הוא משתתף קבוע בתוכנית הרדיו "טייכר וזרחוביץ", וכמו כן משתתף ויוצר סדרת הרשת "חנאל ומכבית", יחד עם אושרית סרוסי.

החל מ-2024, חבר בצוות הכותבים של התכנית "מי זאת". 

## פרסים ומועמדויות

## לקריאה נוספת

* Ido Rosen. Independent Content Creators Online: Transmedia, Crossovers, and Millennial Culture in Israel. Palgrave Macmillan, 2025.


## קישורים חיצוניים

* חן רוטמן מתארח בפודקסט חווית הדור כאהן
* 
* 

## הערות שוליים

קטגוריה:בוגרי המכללה האקדמית ספיר
קטגוריה:קומיקאים ישראלים
קטגוריה:שחקנים ישראלים
קטגוריה:תסריטאים ישראלים
קטגוריה:ישראלים שנולדו ב-1989
ניידת החלומות

**ניידת החלומות** היא תוכנית טלוויזיה דוקומנטרית ישראלית בהנחיית יהונתן רוזנהק העוסקת בהגשמת חלומותיהם של ילדים. התוכנית נוצרה על ידי ערוץ מאיר לילדים והועמדה פעמיים לפרס האקדמיה הישראלית לטלוויזיה.

## רקע
בשנת 2012 הנחה יהונתן רוזנהק את שעשועון הילדים "המחנה" של ערוץ מאיר לילדים. לאחר סיום הפרויקט הציע רוזנהק לערוץ את הרעיון ליצירת "ניידת החלומות", סדרה העוסקת בהגשמת חלומות לילדים. בריאיון לידיעות אחרונות תיאר יונתן את התהליך שעבר עד ליצירת התוכנית:

## פורמט ומשתתפים
כל פרק בסדרה נפתח עם עלילה קומית קצרה של יהונתן והדובי שלו, כשבמהלכה הוא מקבל צליל התראה מ"תיבת החלומות" שלו, בה הוא מקבל בקשות מצולמות של ילדים ובני נוער המבקשים ממנו להגשים את חלומם. בעזרת רכב "ניידת החלומות", נוסע יהונתן אל הילד, שומעים ממנו בהרחבה על החלום שלו, ולאחר מכן מנסה יונתן להגשים לילד את חלומו, בעזרת אנשי מקצוע העוסקים בתחום.

בין 2012 ל-2023 שודרו חמש עונות של הסדרה, במהלכם התארחו מספר אישי ציבור וידוענים, ביניהם ראש ממשלת ישראל בנימין נתניהו, יושב ראש הכנסת יולי אדלשטיין, איש העסקים רמי לוי, הזמר רן דנקר, הזמר-יוצר חנן בן ארי, הסופרת גלילה רון־פדר-עמית, העיתונאית סיוון רהב מאיר, הקומיקאי נדב נוה, הכדורגלן דלה ימפולסקי, השחקן דב רייזר, הקוסם קליוסטרו הפנטומימאי עופר גורן והשף אבי לוי.

## נעימת הנושא
נעימת הנושא של התוכנית היא השיר "חלום" אשר נכתב על ידי נדב הולנדר ובוצע בידי יובל מנדלסון באוקטובר 2012.

## מועמדויות

## ראו גם
* חלום עליכם
* אסי טוביה וחברים

## קישורים חיצוניים
* 

## ביאורים

## הערות שוליים

קטגוריה:ערוץ מאיר לילדים
קטגוריה:סדרות טלוויזיה ישראליות שעלו לשידור בשנת 2012
Live at TEDER

***Live at TEDER*** הוא אלבום הופעה של הזמר-יוצר הישראלי אביתר בנאי. האלבום מורכב מ-9 שירים, ואורכו 41 דקות ו-57 שניות. זהו אלבום ההופעה הראשון של בנאי (והשמיני בסך כל הדיסקוגרפיה), והוא הוקלט על ידי חברת התקליטים נענע דיסק בהפקתו של תמיר מוסקט. האלבום הוקלט ב-26 בדצמבר 2021 בהופעה חיה במועדון "TEDER" בעיר תל אביב-יפו, ויצא לאור באופן רשמי ב-5 ביולי 2022.

ב-26 בדצמבר 2021, אביתר בנאי הכריז במפתיע על קיום הופעה ספונטנית בערב אותו יום במועדון "TEDER" התל אביבי, כחלק מסיבוב ההופעות של האלבום "החיים מתחילים לנגן". ב-5 ביולי 2022, בנאי הודיע על שחרור חלק מן ההופעה כאלבום. ב-11 ביולי, ההופעה המוקלטת עלתה לאתר שיתוף הווידאו "יוטיוב". מלבד שיריו של בנאי עצמו, באלבום זה נכללים גם ביצועי הקאבר של "שלח לי מלאך" (שיצא במקור כחלק מפרויקט "צו השעה") וביצוע מחודש של "אל תלכי מכאן" של אחיו המנוח מאיר. האלבום זכה לשבחי המבקרים. מאוחר יותר, באוגוסט, בנאי שחרר בנפרד עוד ביצוע שנערך בהופעה, לשירו "תיאטרון רוסי".

## רשימת רצועות

## משתתפים

* אביתר בנאי - זמרה, גיטרה, פסנתר
* תמיר מוסקט - תופים, תכנות, הפקה
* רועי חרמון - קלידים, דוגם צלילים, חצוצרה
* איתמר ציגלר - גיטרה חשמלית, גיטרה בס
* יוגב גלוסמן - גיטרה חשמלית, גיטרה בס, סינתיסייזר, כינור

## קישורים חיצוניים

* אביתר בנאי - Live at TEDER, באתר שיתוף הווידאו YouTube

## הערות שוליים

קטגוריה:אלבומי אביתר בנאי
קטגוריה:אלבומי הופעה בעברית
קטגוריה:אלבומי חברת נענע דיסק
קטגוריה:אלבומי הופעה מ-2022
שכונה על הגובה (מחזמר)

**שכונה על הגובה** (באנגלית: **In the Heights**) הוא מחזמר עם מילים ולחן מאת לין-מנואל מירנדה ותסריט מאת קיארה אלגריה הודס. משך הסיפור הוא שלושה ימים בשכונה וושינגטון הייטס במנהטן עילית, ניו יורק.

הפקה ניסיונית של המחזמר התקיימה בשנת 2005 בווטרפורד, קונטיקט. בשנת 2007 המופע נפתח באוף-ברודוויי ולאחריו עבר במרץ 2008 לברודוויי. המחזמר היה מועמד ל-13 פרסי טוני וזכה בארבעה, מתוכם בפרס טוני למחזמר הטוב ביותר. עיבוד קולנועי המבוסס על המחזמר יצא לאקרנים ביוני 2021.

## רקע
לין-מנואל מירנדה כתב טיוטה מוקדמת של "שכונה על הגובה" בשנת 1999 במהלך השנה השנייה שלו בקולג'. לאחר שההצגה התקבלה על ידי להקת תיאטרון הסטודנטים, Second Stage, של אוניברסיטת וסליאן מירנדה הוסיף "ראפ בסגנון חופשי... וביצועי סלסה". ההפקה רצה בין ה-27 ל-29 באפריל 2000, כשכל הצגה היא מערכה אחת באורך 80 דקות, שנשמעה כמו "גרסת היפ הופ של רנט". בשנת 2004, קיארה אלגריה הודס, כותבת התסריט, הצטרפה לצוות היצירה.

## הפקות
### הפקה ניסיונית בקונטיקט
הפקה של "שכונה על הגובה" הועלתה בכנס הלאומי לתיאטרון המוזיקה במרכז התיאטרון יוג'ין אוניל בווטרפורד, קונטיקט, בין ה-23 ל-31 ביולי 2005, בבימויו של תומאס קייל ובניהולו המוזיקלי של אלכס לקמואר. צוות השחקנים כלל את נטלי קורטז, ג'נט דקל, רובין דה חסוס, יואי דנבר, כריסטופר ג'קסון, דורין מונטלבו, חוויאר מוניוז, ריק נגרון, שינה מארי אורטיז, מאט סלדיבר, מוניקה סלזאר וננסי טיקוטין.

### אוף-ברודוויי
הפקת המחזמר באוף-ברודוויי הועלתה בתיאטרון 37 Arts בינואר 2007 ונסגרה ב-15 ביולי באותה שנה לאחר 33 הצגות מקדימות ו-182 הופעות רגילות. ההפקה כוללת בימוי מאת תומאס קייל, כוראוגרפיה מאת אנדי בלנקנבואלר וניהול מוזיקלי מאת אלכס לקמואר.

### ברודוויי
הפקת המחזמר בברודוויי החלה בהצגות מקדימות ב-14 בפברואר 2008, וערב הפתיחה התקיים ב-9 במרץ באותה שנה בתיאטרון ריצ'רד רוג'רס. ההפקה כוללת בימוי מאת קייל, כוראוגרפיה מאת בלנקנבואלר, עיצוב במה מאת אנה לואיזוס, עיצוב תלבושות מאת פול טזוול, עיצוב תאורה מאת האוול בינקלי, עיצוב סאונד מאת Acme Sound Partners, עיבודים מוזיקליים ותזמור מאת אלכס לקמואר וביל שרמן ותיאום מוזיקלי מאת מייקל קלר.

ב-2 באוגוסט 2010, הפקת המחזמר בברודוויי העלתה את ההצגה ה-1,000.

ההפקה נסגרה ב-9 בינואר 2011, לאחר 29 הצגות מקדימות ו-1,184 הופעות רגילות.

## עלילה
"שכונה על הגובה" מתרכזת במגוון דמויות המתגוררות בשכונת וושינגטון הייטס, בקצה הצפוני של מנהטן. במרכז המחזה עומד אוסנאבי, בעל מכולת שדואג לשכנה הקובנית המבוגרת, נכסף לבחורה היפה שעובדת בסלון היופי השכונתי וחולם לזכות בלוטו ולברוח לחופי מולדתו שברפובליקה הדומיניקנית. בינתיים, נינה, חברת ילדות של אוסנאבי, חזרה לשכונה משנת הלימודים הראשונה בקולג' עם חדשות מפתיעות להוריה, שהשקיעו את חסכונותיהם בבניית חיים טובים יותר לבתם. בסופו של דבר, אוסנאבי ותושבי השכונה מבינים מה זה אומר להיות בבית.

## רשימת שירים

## דמויות וצוות שחקנים

## פרסים ומועמדויות
### ברודוויי

## קישורים חיצוניים
* 

* שכונה על הגובה – באתר Internet Broadway Database
* שכונה על הגובה – באתר Playbill
* שכונה על הגובה – באתר Broadway.com

## הערות שוליים

קטגוריה:מחזות זמר
קטגוריה:מחזות זמר אמריקאיים
קטגוריה:זוכי פרס גראמי
קטגוריה:זוכי פרס טוני למחזמר הטוב ביותר